PolyAgent/wiki_georgian_en_parallel_20231101 huggingface dataset:
ბინგა

ბინგა — მთა მოზამბიკში.
ბინგის მთა მოზამბიკის ყველაზე უფრო მაღალი წერტილია, რომლის სიმაღლეც შეადგენს 2436 მეტრს ზღვის დონიდან. მდებარეობს ქვეყნის უკიდურეს დასავლეთში ზიმბაბვეს საზღვარზე, მანიკის პროვინციაში. ბინგას მთა წამოჭიმულია მანიკის დაბლობში, რომელიც გადადის ჩიმანიმანიში, ზიმბაბვეს მაღალმთიანეთის სამხრეთ ნაწილში. მთა მდებარეობს ჩიმანიმანის ეროვნული პარკის მოზამბიკის ნაწილის ტერიტორიაზე, რომლის ძირითადი ტერიტორია ზიმბაბვეში მდებარეობს.
ბანგის მწვერვალზე ასვლა ალპინისტების ჯგუფებისათვის საკმაოდ რთულია. მწვერვალისკენ ყველაზე უფრო საიმედო გზა — ჩრდილო-აღმოსავლეთის მიმართულებიდანაა.
რესურსები ინტერნეტში
Peakware.com
Summitpost.org
სქოლიო
მოზამბიკის მთები
Əmiraslanlı

Əmiraslanlı is a village in the municipality of Şəkərbəy in the Gadabay Rayon of Azerbaijan.
References
Populated places in Gadabay District
ადგილზე დათვალიერება

ადგილზე დათვალიერება — სამოქალაქო პროცესში, სასამართლოს მიერ ნივთიერი ან წერილობითი მტკიცებულების გაცნობა უშუალოდ ადგილზე, როდესაც მათი სასამართლოში წარდგენა შეუძლებელი ან მეტად ძნელია (მაგალითად, თუ ეს არის საცხოვრებელი ბინა, რომლის გაყოფას მოითხოვენ მხარეები, დაზგა, რომელზეც მუშა დაშავდა, დიდძალი საბუხჰალტრო დავთრები და მისთ.). ადგილზე დათვალიერებაში მონაწილეობს სასამართლოს მთელი შემადგენლობა. საქმის მონაწილე პირებსა და მათ წარმომადგენლებს აცნობებენ დათვალიერების დროსა და ადგილს. ადგილზე დათვალიერების შედეგი აისახება ოქმში, რომელსაც დათვალიერების ყველა მონაწილე აწერს ხელს. ოქმს დაერთვის ადგილზე შედგენილი ან შემოწმებული საბუთები; გვგმა, ნახაზი, სურათი და სხვ.
ლიტერატურა
სამოქალაქო პროცესი
ITunes

ITunes
iTunes (ან ) — ციფრული მედია დამკვრელი, რომელიც კომპანია Apple-მა პირველად 2001 წლის 10 იანვარს სან-ფრანცისკოში გამართულ Macworld Expo-ზე წარმოადგინა. პროგრამა გამოიყენება ციფრული მუსიკალური და ვიდეო ფაილების ორგანიზებისა და დაკვრისთვის. მისი საშუალებით ასევე შესაძლებელია კომპანია Apple-ის პოპულარულ ციფრულ მედია დამკვრელ iPod-ზე, iPad-ზე და iPhone-ზე მოთავსებული ინფორმაციის მართვა. დამატებით, ინტერნეტ-კავშირის არსებობის შემთხვევაში, დამკვრელს შეუძლია iTunes-ის მაღაზიასთან დაკავშირება, სადაც შესაძლებელია ციფრული მუსიკის, მუსიკალური ვიდეოების, სატელევიზიო შოუების, აიპოდის თამაშების, აუდიოწიგნებისა თუ სხვადასხვა პოდკასტის, ფილმის და რინგტონის შეძენა და ჩამოტვირთვა.
iTunes-ის უფასოდ ჩამოტვირთვა Apple-ის ოფიციალურ საიტზეა შესაძლებელი. არსებობს პროგრამის როგორც macOS-ის, ასევე Microsoft Windows-ის მომხმარებელზე გათვლილი ვერსიები. როგორც წესი, iTunes ახლავს Macintosh-ის ყველა კომპიუტერს. მისი შედარებით ძველი ვერსიების ჩამოტვირთვა შესაძლებელია Mac OS 9-ისთვის, macOS-ის 10.0-10.2 ვერსიისთვის და Windows 2000-ისთვის.
რესურსები ინტერნეტში
iTunes Widgets
სქოლიო
01
Apple Inc.-ის სერვისები
ციფრული აუდიო
ნაკადოვანი მუსიკის სერვისები
2001 წლის პროგრამული უზრუნველყოფა
Apple-ის პროგრამული უზრუნველყოფა
IOS-ის პროგრამული უზრუნველყოფა
IPod-ის პროგრამული უზრუნველყოფა
Mobile device management software
MacOS-ის CD-ის კოპირების პროგრამული უზრუნველყოფა
პოდკასტინგის პროგრამული უზრუნველყოფა
ტეგების რედაქტორები
Windows-ის CD-ის კოპირების პროგრამული უზრუნველყოფა
Windows-ის CD-ის/DVD-ის ჩამწერი პროგრამული უზრუნველყოფა
Mac OS-ის მედია-პლეერები
MacOS-ის მედია-პლეერები
Windows-ის მედია-პლეერები
2001 დაარსებული ამერიკული კომპანიები
ხოჯა

ხოჯა
„ხოჯა“ — აზერბაიჯანელი რეჟისორის, ANS-ის კომპანიების ჯგუფის პრეზიდენტის ვაჰიდ მუსტაფაევის ფილმი. გადაღებულია 2012 წელს კინოსტუდია Bakyfilm-ის სტუდიაში და მიეძღვნა ხოჯალის ხოცვა-ჟლეტას. ფილმი მოგვითხრობს ყარაბაღის ომის დროს ორი მოსიყვარულე წყვილის ტრაგიკულ ბედზე. „ხოჯა“ მიიჩნევა პირველი ნეოექსპრესიონიზმის ჟანრში გადაღებულ ფილმად, ისევე როგორც პირველი სრულმეტრაჟიან ფილმად, რომელიც ასახავს ხოჯალის მთელ ტრაგედიას.
სქოლიო
2012 წლის ფილმები
აზერბაიჯანულენოვანი ფილმები
ყარაბაღის კონფლიქტი
ლაბრეა

ლაბრეა — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონენსის მეზორეგიონს.
2011 წლის მონაცემებით, მოსახლეობა 39 022 ადამიანს შეადგენდა. ფართობი 68 229.009 კმ²-ია. მოსახლეობის სიმჭიდროვე 0.57 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ამაზონასის შტატის მუნიციპალიტეტები
მინგეჩაურის წყალსაცავი

მინგეჩაურის წყალსაცავი — წყალსაცავი აზერბაიჯანის მინგეჩაურის რაიონში, მდინარე მტკვარზე. ზღვის დონიდან 71 მეტრ სიმაღლეზე. სიგრძე — 70 კილომეტრი, სიგანე — 18 კილომეტრი. ზედაპირის ფართობი — 605 კმ². მოცულობა — 16,1 კმ³. უდიდესი სიღრმე — 75 მეტრი, საშუალო სიღრმე — 27 მეტრი. შეიქმნა ენერგეტიკული მიზნებისათვის, ასევე მდინარე მტკვრის ქვემო დინებაში წყალდიდობის თავიდან ასაცილებლად. გამოიყენებენ სარწყავად. მისგან სათავეს იღებს ზემოყარაბაღისა (172 კმ.) და ზემოშირვანის (123 კმ.) სარწყავი არხები.
ლიტერატურა
მინგეჩაური
აზერბაიჯანის წყალსაცავები
გეორგი ეფრემოვი

გეორგი ეფრემოვი (დ. 8 დეკემბერი, 1932 — გ. 6 მაისი, 2011) — მაკედონელი ბიოლოგი, აკადემიკოსი, მაკედონიის ხელოვნებათა და მეცნიერებათა აკადემიაში მოღვაწე მეცნიერი და სკოპიეს სასოფლო-სამეურნეო და სურსათის ფაკულტეტის პროფესორი. იგი სპეციალიზებული იყო ადამიანთა გენურ ინჟინერიაში, ვეტერინარულ მედიცინასა და ცხოველთა ბიოტექნოლოგიაში. ეფრემოვს მაკედონიის რესპუბლიკის ელჩის და მეცნიერებათა მინისტრის თანამდებობები ეკავა.
ბიოგრაფია
გეორგი ეფრემოვი დაიბადა 1932 წლის 8 დეკემბერს, მაკედონიის რესპუბლიკის ქალაქ კრატოვოში, რომელიც ევროპაში მდებარე ქალაქთა შორის ერთ-ერთი უძველესია. მისი მამა საბითუმო მოვაჭრე იყო, რომელიც 1945 წლამდე, ქალაქის ყველაზე მდიდარ ადამიანად ითვლებოდა. 1945 წელს, ყოფილი იუგოსლავიის კომუნისტურმა რეჟიმმა, მისი მთელი ქონება მიისაკუთრა. გეორგის მშობლები ასწავლიდნენ, რომ განათლება ერთადერთი გზაა უკეთესი ცხოვრებისთვის.
უმაღლესი განათლების მიღება, მან ზაგრების უნივერსიტეტში (ხორვატია), ვეტერინარული მედიცინის ფაკულტეტზე დაიწყო. 1956 წელს, ეფრემოვმა უნივერსიტეტი დაამთავრა და შემდგომი ორი წლის განმავლობაში, ვეტერინარად მუშაობდა, მოგვიანებით კი — მაკედონიაში მდბარე კირილეს და მეთოდეს უნივერსიტეტში, მედიცინის ფაკულტეტზე განაგრძო სწავლა. სამედიცინო ფაკულტეტის დამთავრების შემდეგ, იგი სკოპიეს სასოფლო-სამეურნეო და სურსათის ფაკულტეტის შინაური ცხოველების ფიზიოლოგიის უმცროს ასისტენტად.
1960 წელს, ეფრემოვი, ბელგრადის უნივერსიტეტის პროფესორ ბოჟიდარ ნიკოლიჩის ხელმძღვანელობით, მეცნიერებათა მაგისტრი გახდა ფიზიოლოგიასა და ბიოქიმიაში. 1963 წელს, ბელგრადის უნივერსიტეტში სამაგისტრო სწავლის შემდეგ, მან დაიცვა სადოქტორო დისერტაცია — „ემბრიონულ და ზრდასრულ ცხოველთა ჰემოგლობინი“.
სადოქტორო დისერტაციის შემდეგ, მან ოსლოში მდებარე ნორვეგიის ვეტერინარული კოლეჯის შინაგანი მედიცინის განყოფილების პროფესორად დაიწყო მუშაობა, რომელსაც პროფესორი მიქაელ ბრედი ხელმძღვანელობდა. ორი წლის შემდეგ, იგი პროფესორმა ტიტუს ჰაისმანმა მიიწვია, 2 წლით მის ჯგუფში გასაწევრიანებლად, რომელიც ჯორჯიის შტატის (აშშ) სამედიცინო კოლეჯში იყო ჩამოყალიბებულო და ადამიანის ჰემოგლობინის სტრუქტურას, ფუნქციას, სინთეზს და მის ნორმალურ და პათოლოგიურ გამოვლინებებს შეისწავლიდა.
ამერიკის შეერთებული შტატებიდან დაბრუნების შემდეგ, მან მაკედონიის ხელოვნებათა და მეცნიერებათა აკადემიაში დაიწყო მუშაობა, სადაც გენური ინჟინერიის და ბიოტექნოლოგიის ლაბორატორიას ხელმძღვანელობდა. 2000-2001 წლებში, ეფრემოვს აღნიშნული აკადემიის დირექტორის თანამდებობა ეკავა.
გეორგი ეფრემოვი გარდაიცვალა 2011 წლის 6 მაისს, სკოპიეში.
სქოლიო
ჩრდილოეთ მაკედონელი ბიოლოგები
Saint-Gotthard Massif

Saint-Gotthard Massif
The Gotthard Massif or Saint-Gotthard Massif (or ; ) is a mountain range in the Alps in Switzerland, located at the border of four cantons: Valais, Ticino, Uri and Graubünden. It is delimited by the Nufenen Pass on the west, by the Furka Pass and the Oberalp Pass on the north and by the Lukmanier Pass on the east. The eponymous Gotthard Pass, lying at the heart of the massif, is the main route from north to south (excluding tunnels).
The region of the Gotthard lies at the heart of the Swiss Alps, often referred to as the "water tower of Europe". Three major rivers take their source in the Gotthard Massif: the Reuss, Rhine and Ticino. A fourth river, the Rhône, takes its source in very close proximity of the massif, just north of the Furka Pass. A trekking itinerary, the Vier-Quellen-Weg ("four springs trail"), crosses the Gotthard Massif.
Peaks
The highest peaks of the massif are Pizzo Rotondo (3,192 m) in the southwest, Pizzo Centrale (2,999 m) near the centre and Piz Gannaretsch (3,040 m) in the northeast. There is no peak named Gotthard.
Tunnels
There are three long tunnels traversing the Gotthard Massif:
Gotthard (Rail) Tunnel, railway culmination tunnel (1882, 15 km)
Gotthard Road Tunnel, motorway tunnel (1980, 17 km)
Gotthard Base Tunnel, railway lowest-level tunnel (2016, 57 km)
References
Mountain ranges of Switzerland
Mountain ranges of Graubünden
Landforms of Ticino
Landforms of Valais
Landforms of the canton of Uri
Mountain ranges of the Alps
Lepontine Alps
ციკლოტრონი

ციკლოტრონი — ნაწილაკების ამაჩქარებლის ერთ-ერთი ტიპი, რომელიც გამოიგონა მეცნიერმა ერნესტ ლოურენსმა 1929–1930 წლებში, კალიფორნიის უნივერსიტეტში, ბერკლიში. დაპატენტდა 1932 წელს. ამ აღმოჩენისთვის ლოურენსი წარადგინეს ნობელის პრემიაზე, ფიზიკის დარგში.
სქოლიო
ამერიკული გამოგონებები
ნაწილაკების ამაჩქარებლები
ბირთვული მედიცინა
ეპეიროგენეზისი

ეპეიროგენეზისი ეპეიროგენული მოძრაობანი — დედამიწის ქერქის ვრცელი არეების საუკუნეობრივი ვერტიკალური რყევა. იგი არ იწვევს ქერქის შიდა სტრუქტურის შეცვლას. ტერმინი შემოიღო 1890 წელს გ. ჯილბერტმა. ჰ. შტილემ ყურადღება მიაქცია ეპეიროგენეზისის ხანგრძლივობას და დედაქმიწის ქერქის რყევის ამპლიტუდას.
იხილეთ აგრეთვე
ოროგენეზისი
დანაოჭება
ისტორიული გეოლოგია
ლიტერატურა
ისტორიული გეოლოგია
სტეროიდები

სტეროიდები — ლიპიდები, რომლებისთვისაც დამახასიათებელია ოთხი შერწყმული რგოლისაგან შემდგარი ნახშირბადოვანი ჩონჩხი. სხვადასხვა სტეროიდები განსხვავდებიან რგოლების ანსამბლზე მიმაგრებული ფუნქციონალური ჯგუფების მიხედვით.
ერთ-ერთი ცნობილი სტეროიდი — ქოლესტერინი, ცხოველური უჯრედის მემბრანის გავრცელებული კომპონენტია და ამავე დროს, იგი არის წინამორბედი, რომლისგანაც სხვა სტეროიდები სინთეზდებიან. მრავალი ჰორმონი, ხერხემლიანთა სასქესო ჰორმონების ჩათვლით, ქოლესტერინიდან წარმოქმნილი სტეროიდებია. ასე, რომ ქოლესტერინი ცხოველებისათვის გადამწყვეტი მნიშვნელობის მოლეკულაა, თუმცა, სისხლში მისი კონცენტრაციის მომატებამ შეიძლება ათეროსკლეროზი გამოიწვიოს. ნაჯერი ცხიმები და ტრანსცხიმები ჯანმრთელობაზე უარყოფითად მოქმედებენ ქოლესტერინის დონეზე მოქმედების გამო.
ლიტერატურა
ნილ კემპბელი, ჯეინ ბ. რისი, „ბიოლოგია“, VII გამოცემა, გვ. 96, თბ., 2009 წელი
ბიოლოგია
ორგანული ნივთიერებები
ვიშნევე (პირიატინის რაიონი)

ვიშნევე (პირიატინის რაიონი)
ვიშნევე — სოფელი უკრაინაში. მდებარეობს პოლტავის ოლქის პირიატინის რაიონში. 2013 წელს სოფლის მოსახლეობა 583 კაცს შეადგენდა.
რესურსები ინტერნეტში
სოფლის ამინდი
პირიატინის რაიონის სოფლები
ხირდალანი

ხირდალანი — ქალაქი აზერბაიჯანში და აფშერონის რაიონის ადმინისტრაციული ცენტრი. მდებარეობს აფშერონის ნახევარკუნძულის დასავლეთ ნაწილში, ბაქოდან ჩრდილო–დასავლეთით 5 კილომეტრში.
ისტორია
ხირდალანი მე –20 საუკუნის დასაწყისში ატარებდა სოფლის სტატუსს. 1936 წელს მან მიიღო ქალაქის ტიპის დასახლების სტატუსი, შემდეგ კი აზერბაიჯანის სსრ-ს გადაწყვეტილებით გახდა რაიონის საოლქო ცენტრი.
2006 წლის 2 ოქტომბერს აზერბაიჯანის პარლამენტმა გადაწყვიტა მხარი დაეჭირა ხირდალანისთვის ქალაქის სტატუსის მინიჭებას, ხოლო 30 ნოემბერს აზერბაიჯანის პრეზიდენტმა ილჰამ ალიევმა ხელი მოაწერა ბრძანებულებას, რაც ქალაქის სტატუსის მინიჭებას ეხებოდა..
გეოგრაფია
ქალაქი ხირდალანი მდებარეობს აბშერონის ნახევარკუნძულის დასავლეთ ნაწილში, ქალაქ ბაქოსა და ქალაქ სუმგაითს შორის, ზღვის დონიდან 71 მეტრის სიმაღლეზე. ქალაქის სეისმური აქტივობა 8 ქულას შეადგენს.
რეგიონში ძირითადად გვხვდება თბილი ზომიერი ნახევრად უდაბნო და მშრალი სტეპური კლიმატი. ჰაერის საშუალო წლიური ტემპერატურა 13,1 გრადუსია, თვიური მაქსიმალური საშუალო ტემპერატურა 24,6, ხოლო საშუალო მინიმალური ტემპერატურა კი 2,4 გრადუსია. ტენიანობა 76%-ია, წლიური ნალექი 163 მმ-ს შეადგენს. ქარის ძირითადი მიმართულებებია: ჩრდილოეთი, ჩრდილო–დასავლეთი, სამხრეთი და სამხრეთ–დასავლეთი. ქარის საშუალო სიჩქარე წამში 6,8 მეტრის ტოლია.
ტექნიკური და ეკონომიკური მაჩვენებლები
ქალაქი ხირდალანის მთავარი გეგმა, რომელიც 2011 წელს მომზადდა და განხორციელება 2030 წლამდე იყო გათვლილი, დამტკიცდა 2013 წლის 8 აპრილს. ქალაქის საერთო ფართობი, ამ გეგმის თანახმად, უნდა შეადგენდეს 1702 ჰექტარს.
ქალაქში არის 20 სამრეწველო საწარმო, სადაც მუშათა მთლიანი რაოდენობა 1698 ადამიანია. საგანმანათლებლო დაწესებულებებს შორის აღსანიშნავია საბავშვო ბაღები და სკოლები, რომლებშიც, შესაბამისად, სწავლობს 920 და 7 304 ბავშვი. ჯანდაცვის სისტემაში შედის საავადმყოფოები, რომლებიც გათვლილია დღეში 575 ვიზიტორზე.
ქალაქის წყალმომარაგება უზრუნველყოფილია ჯეირანბანის წყალსაცავის, რომელიც მდებარეობს სოფელ მასაზირთან ახლოს. კანალიზაციის სისტემის ძირითადი ობიექტებია: საკანალიზაციო სატუმბი სადგური, კანალიზაციის შემგროვებელი და სიმძიმის კანალიზაციის ხაზები.
ელექტრო ენერგიის ძირითადი წყარო ხირდალანის და ალიგას სადგურებია. ქალაქში დღესდღეობით არ არის ცენტრალური გათბობის სისტემა. გაზმომარაგებით სარგებლობს სოფელი მასაზირი და 71 ბენზინგასამართ სადგურზე.
გალერეა
ხირდალანის სხვადასხვა ხედები:
სქოლიო
აფშერონის რეგიონის ქალაქები
Pseudolasius silvestrii

Pseudolasius silvestrii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
NGC 7802

NGC 7802 — გალაქტიკა თევზების თანავარსკვლავედში. აღმოჩენის თარიღია 1830 წლის 25 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
ვლადიმირ მაკეი

ვლადიმირ მაკეი (დ. 5 აგვისტო, 1958 – 26 ნოემბერი, 2022) — ბელარუსი პოლიტიკოსი, ბელარუსის საგარეო საქმეთა მინისტრი 2012-2022 წლებში, პოლკოვნიკი.
ბიოგრაფია
ვლადიმირ მაკეი დაიბადა 1958 წლის 5 აგვისტოს. 1980 წელს დაამთავრა მინსკის უცხოურ ენათა სახელმწიფო პედაგოგიური ინსტიტუტი. მაკეი მსახურობდა როგორც საბჭოთა, ისე დამოუკიდებელი ბელარუსული არმიის შეიარაღებულ ძალებში. 1993 წელს სამხედრო მოღვაწეობა პოლკოვნიკის რანგში დაასრულა. ამავე წელს დაამთავრა ავსტრიის დიპლომატიური აკადემია. მაკეი სამინისტროს არაერთ დეპარტამენტში მუშაობდა მდივნის თანამდებობაზე (ინფორმაცია და ჰუმანიტარული კოოპერაცია, ანალიზი და პროგნოზი, მინისტრის ოფისი, სახელმწიფო პროტოკოლის სამსახური). 1996-1999 წლებში მუშაობდა კონსულად (ბელარუსის საელჩო საფრანგეთში), და პარალელურად იყო ბელარუსის წარმომადგენელი ევროპის საბჭოში. 2000-2008 წლებში მაკეი ბელარუსის პრეზიდენტ ალექსანდრე ლუკაშენკოს ასისტენტი იყო, რის შემდეგაც პრეზიდენტის ადმინისტრაციის ხელმძღვანელის თანამდებობაზე გადაინაცვლა, სადაც 2012 წლამდე დარჩა. 2012 წლის 20 აგვისტოდან ხდება საგარეო საქმეთა მინისტრი.
ფლობდა ბელარუსულ, რუსულ, გერმანულ და ინგლისურ ენებს.
გარდაიცვალა 2022 წლის 26 ნოემბერს, 64 წლის ასაკში.
სქოლიო
დაბადებული 5 აგვისტო
დაბადებული 1958
გარდაცვლილი 26 ნოემბერი
გარდაცვლილი 2022
ბელარუსის საგარეო საქმეთა მინისტრები
Çallı, Zardab

Çallı, Zardab
Çallı (also, Chally) is a village and municipality in the Zardab Rayon of Azerbaijan. It has a population of 2,265.
References
Populated places in Zardab District
ლალი ბადურაშვილი

ლალი ბადურაშვილი (დ. 29 ივნისი, 1938, თბილისი, საქართველოს სსრ, სსრკ — გ. 4 თებერვალი, 2020) — ქართველი მსახიობი.
დაამთავრა თბილისის ილია ჭავჭავაძის სახელობის უცხო ენათა ინსტიტუტი ფრანგული ენის სპეციალობით. მუშაობდა თბილისის სახელმწიფო უნივერსიტეტის კათედრაზე. 1970 წელს გადაიღეს ფილმში „დიდოსტატის მარჯვენა“, რომელშიც შეასრულა შორენას როლი. იყო ასევე „ქართული ფილმის“ რედაქტორი. 2016 წელს მიენიჭა თბილისის საპატიო მოქალაქის წოდება.
გარდაიცვალა 2020 წლის 4 თებერვალს.
ფილმოგრაფია
1970: „დიდოსტატის მარჯვენა“ (შორენა) რეჟისორები ვახტანგ ტაბლიაშვილი, დევი აბაშიძე
1972: „ჩაძირული ქალაქის მაძიებლები“ (ლალი) რეჟ. დევი აბაშიძე
1973: „ლევან ხიდაშელი“ (მარინე) რეჟ. ვახტანგ ტაბლიაშვილი
1984: „ორშაბათი ჩვეულებრივი დღეა“ (ლალი) რეჟ. ვალერიან კვაჭაძე
2003 :„კიდევ ერთი ქართული ისტორია“ რეჟ. ერეკლე ბადურაშვილი
რესურსები ინტერნეტში
სქოლიო
დაბადებული 29 ივნისი
დაბადებული 1938
გარდაცვლილი 4 თებერვალი
გარდაცვლილი 2020
ქართველი მსახიობები
თბილისის საპატიო მოქალაქეები (2016)
თბილისის უცხო ენათა პედაგოგიური ინსტიტუტის კურსდამთავრებულები
პანიამარკა

პანიამარკა (paña მარჯვენა ხელი, მარჯვნივ, marka სოფელი) — არქეოლოგიური ძეგლი პერუში, ანკაშის რეგიონში. მდებარეობს სანტას პროვინციის ნეპენიის რაიონში, მდინარე ნეპენიის მარჯვენა ნაპირზე.
მიეკუთვნება მოჩეს კულტურას.
იხილეთ აგრეთვე
პერუს არქეოლოგიური ძეგლები
რესურსები ინტერნეტში
geographic.org "Zona Arqueológica Pañamarca: Peru ", retrieved on January 4, 2014
პერუს არქეოლოგიური ძეგლები
კარაშ-სევერინის ჟუდეცი

კარაშ-სევერინის ჟუდეცი — ჟუდეცი სამხრეთ-დასავლეთ რუმინეთში, ტრანსილვანიის ოლქში. მოქცეულია მეტწილად ბანატის მთების ფარგლებში. ფართობი 8520 კმ². მოსახლეობა 274 277 ადამიანი (2011). ადმინისტრაციული ცენტრი ქალაქი რეშიცა. სამხრეთ-დასავლეთით ესაზღვრება სერბეთი, აღმოსავლეთით ჰუნედოარისა და გორჟის ჟუდეცები, ჩრდილოეთით ტიმიშის ჟუდეცი, ხოლო სამხრეთ-აღმოსავლეთით მეჰედინცის ჟუდეცი. კარაშ-სევერინის ჟუდეცის ფარგლებშია ქალაქი და ბალნეოლოგიური კურორტი ბეილე-ერკულანე, რომლის წყაროებით სარგებლობდნენ ჯერ კიდევ ძველი რომაელები. არის ღირსშესანიშნავი ობიექტები.
იხილეთ აგრეთვე
რუმინეთის ჟუდეცები
რესურსები ინტერნეტში
კარაშ-სევერინის ჟუდეცი — ოფიციალური საიტი
რუმინეთის ჟუდეცები
ყელსახვევიანი წინტალა

ყელსახვევიანი წინტალა, საყელოიანი წინტალა — ფრინველი წინტალების ქვერიგის მეჭვავიის გვარისა. მისი სხეულის სიგრძეა 18–20 სმ, მასა 55–73 გრამი. ტანი ჰორიზონტალურადაა დაყენებული, ფრთები გრძელი და მახვილია. ზურგი შეფერილია მორუხო-მურად; კეფასა და თავის გვერდებზე გასდევს გარდიგარდმო შავი ზოლები, კისერზე შავი რგოლი აქვს, რომელიც მკერდზე ფართოვდება და წარმოქმნის „ყელსახვევს“ (აქედან სახელწოდება); შუბლი, ყელი, კისერი და სხეულის ქვედა მხარე თეთრია. ნისკარტის წვერი შავი, მისი ფუძე და ფეხები ნარინჯისფერი. დედალ-მამალი ერთმანეთს ჰგავს. უმთავრესად გავრცელებულია არქტიკისა და სუბარქტიკის ზღვის სანაპიროებსა და შიდა წყალსატევებზე; დასავლეთ ევროპაში გვხვდება ზომიერ განედებშიც. იზამთრებს ხმელთაშუა და წითელი ზღვების, სპარსეთის ყურის სანაპიროებზე და აფრიკაში. საქართველოში გვხვდება მიმოფრენისას. იკვებება მრავალნაირი უხერხემლოებით, რომლებსაც მიწის ზედაპირზე აგროვებს, ხშირად — ტალახში მიქცევის დროს. ცალკეულ წყვილებად ბუდობენ ქვიშიან, კენჭიან და ნიჟარებიან ცელებზე, სანაპიროს დიუნების ძირში, იშვიათად ღორღიან ტუნდრაში. საბუდარი ორმო ჩვეულებრივ საფენის გარეშეა. დედალი დებს 4 კვერცხს, ორივე მშობელი კრუხობს 24 დღის განმავლობაში, 21–23 დღე კი ბარტყებს უვლიან.
სქოლიო
მეჭვავია
Ohne dich

Ohne dich (გერმანულად გამოითქმის ონე დიხ) — გერმანულ როკ-ჯგუფ რამშტაინის სიმღერა, რომელიც შესულია 2004 წლის ალბომში Reise, Reise. სიმღერა 2004 წლის 22 ნოემბერს გამოიცა გერმანიაში, ავსტრიასა და შვეიცარიაში მესამე სინგლის სახით ალბომიდან; სხვა ქვეყნებში სინგლი მხოლოდ მოგვიანებით გამოქვეყნდა. სიმღერა ნელი ტემპისაა და წარმოადგენს რომანტიკულ ბალადას. Ohne dich-ის ცენტრალურ ნაწილში გადმოცემულია ლირიკული გმირის მარტოსულობა. სიმღერისათვის გადაღებულია მუსიკალური ვიდეო.
სიმღერების სია
CD მაქსი სინგლი
Ohne dich (ალბომის ვერსია) - 4:31
Ohne dich (მინა ჰარკერის ვერსია) რემიქსი - Laibach - 4:09
Ohne dich (Sacred Mix) რემიქსი - სვენ ჰელბიგი - 4:34
Ohne dich (Schiller-ის მიქსი) - 5:22
Ohne dich (Under Byen-ის რემიქსი) - 5:48
Ohne dich (ბეტა ვერსია) - 4:23
CD სინგლი
Ohne dich (ალბომის ვერსია) - 4:31
Ohne dich (მინა ჰარკერის ვერსია) რემიქსი - Laibach - 4:09
რესურსები ინტერნეტში
Ohne dich რამშტაინის ოფიციალურ საიტზე
Ohne dich-ის ვიდეო-კლიპის შესახებ რამშტაინის ოფიციალურ საიტზე
სქოლიო
რამშტაინის სიმღერები
2004 წლის სიმღერები
2004 წლის სინგლები
სნიჰურივკა

სნიჰურივკა — ქალაქი უკრაინაში. მდებარეობს მიკოლაივის ოლქში. 2013 წელს ქალაქის მოსახლეობა 13454 კაცს შეადგენდა.
სქოლიო
მიკოლაივის ოლქის ქალაქები
საქურქე მეცხვარეობა

საქურქე მეცხვარეობა — ცხვრის მოშენება მაღალხარისხოცანი საქურქე ტყავის (ტყაპუჭის) მისაღებად. ტყავის ხარისხის მიხედვით ცხვრების ხანგრძლივი, მიზნობრივი გადარჩევისა და შერჩევის შედეგად XVIII საუკუნის დამლევს რუსეთში გამოიყვანეს რომანოვული ცხვარი, რომელიც თანამედროვე საქურქე მიმართულების ჯიშია. იგი მრავალნაყოფიანია და შეუძლია 2 წლის განმავლობაში 3 ბატკანი მოგვცეს. შედარებით უკეთესი საქურქე ტყავი მიიღება 5—8-თვიანი მოზარდეულისაგან.
ლიტერატურა
მეცხვარეობა
ზაჰედანი

ზაჰედანი — ქალაქი სამხრეთ-აღმოსავლეთ ირანში, ეს დასახლება წარმოადგენს ირანის ოსტანის სისტანი და ბელუჯისტანის ადმინისტრაციულ ცენტრს. ზაჰედანში ცხოვრობს 589 477 კაცი (2006 წლის აღწერით). დასახლების მაქსიმალური სიმაღლე შეადგენს 1.352 მეტრს, ზაჰედანიდან 1,600 კილომეტრში მდებარეობს ქვეყნის დედაქალაქი თეირანი, ქალაქიდან რამდენიმე კილომეტრში მდებარეობს პაკისტანის და ავღანეთის ოფიციალური საზღვარი. ზაჰედანი გეოგრაფიული მდებარეობის მიხედვით მოქცეულია მთიან რელიეფს შორის. სწორედ აქ არის სისტანი და ბულჯისტანის უნივერსიტეტი.
ეთნიკური თვალსაზრისით მოსახლეობის უმრავლესობაშია ბელუჩელები, რომლებიც საუბრობენ ბალუჩის ენაზე.
ზაჰედანს ეკონომიკურად ხელსაყრელი მდებარეობა უკავია, სწორედ ამ ქალაქში გადის რკინიგზა, რომლითაც ხდება დაკავშირება პაკისტანთან. ეს ყველაფერი ხელს უწყობს ამ ტერიტორიაზე ვაჭრობის განვითარებას.
რესურსები ინტერნეტში
ზაჰედანის მუნიციპალიტეტი
ირანის ქალაქები
გროტე

გროტე — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 6027 ადამიანი. ფართობი 24 კმ²-ია. სატელეფონო კოდი — 0922, საფოსტო ინდექსი — 92020.
რესურსები ინტერნეტში
ოფიციალური საიტი
სტატისტიკის ეროვნული ინსტიტუტი
სტატისტიკის ეროვნული ინსტიტუტი
აგრიჯენტოს პროვინციის კომუნები
ფიტე არპი

ფიტე არპი
იან-ფიტე არპი (დ. 6 იანვარი, 2000) — გერმანელი ფეხბურთელი. მიუნხენის „ბაიერნისა“ და მიუნხენის „ბაიერნის“ II გუნდის ფეხბურთელი. ნათამაშები აქვს გერმანიის ასაკობრივ ნაკრებებში. თამაშობს თავდამსხმელის პოზიციაზე.
ტიტულები
ბაიერნი:
ბუნდესლიგა: 2019–20
გერმანიის საფეხბურთო თასი: 2019–20
უეფა-ს ჩემპიონთა ლიგა: 2019–20
უეფა-ს სუპერთასი: 2020
გერმანიის საფეხბურთო სუპერთასი: 2020
რესურსები ინტერნეტში
დაბადებული 6 იანვარი
დაბადებული 2000
ჰამბურგის ფეხბურთელები
მიუნხენის ბაიერნის ფეხბურთელები
მშვილდ-ისარი

მშვილდ-ისარი — იარაღი რომლითაც ისვრიან ისრებს. მშვილდ-ისრის გამოყენება ხდება ასე: მშვილდოსანი ისრით ჭიმავს მშვილდ-ისრის სიმს, შემდეგ სიმს ხელს აუშვებს და ისარი გავარდება. ისრის ფრენის სიგრძე დამოკიდებული მშვილდ-ისრის კონსტრუქციზე, დაჭიმვის ძალაზე და ამინდზე.
დროის გასვლის შემდეგ მშვილდ-ისარისგან წარმოიქმნა არბალეტი. არბალეტში განსხვავება ისაა რომ მის სროლას არ ესაჭიროება განსაკუთრებული უნარები და ძალა. გვიანდელ შუა საუკუნეებში არბალეტი შეცვალა ცეცხლსასროლ იარაღმა.
ამ მომენტში მშვილდ-ისრებს იყენებენ სპორტისთვის, ნადირობისთვის და გასართობი ფისკულტურისთვის.
რესურსები ინტერნეტში
მშვილდ-ისრის ისტორია
ინფორმაცია მშვილდ-ისრებზე
მშვილდოსნობა